Foto: Benoy Yangi Toshkent shahrini barpo etish maqsadida Toshkent viloyatining Yuqori Chirchiq va O‘rta Chirchiq tumanlaridan jami 19729,4 gektar yer maydoni ajratilmoqda. Toshkent viloyati yer tuzish, geodeziya, kartografiya va davlat kadastri sohasidagi yangiliklar haqidagi rasmiy kanal xabariga ko‘ra, shundan 12905,7 gektar qishloq xo‘jaligi yerlari va 6823,7 gektar boshqa yer toifasidagi yerlardir. Mazkur yerlardan foydalanuvchilar esa 772 tani tashkil etmoqda. Jumladan: fermer xo‘jaliklari va boshqa qishloq xo‘jaligi korxonalari yerlari – 13185 gektar (242 ta);   yordamchi xo‘jaliklar va issiqxona yerlari – 203,8 gektar (49 ta);   dehqon xo‘jaliklari – 323,5 gektar (100 ta);   o‘zga yerdan foydalanuvchilar – 2263,2 gektar (379 ta);   aholi tomorqalari – 3012,6 gektar;   mahalliy hokimiyat zaxirasidagi yerlar – 60,5 gektar (2 ta);   kanallar va yo‘llarga ajratilgan yerlar – 680,5 gektar.